2026. aasta Reinimaa-Pfalzi parlamendivalimised

2026. aasta Reinimaa-Pfalzi parlamendivalimised toimuvad 22. märtsil 2026 Reinimaa-Pfalzi liidumaa Maapäeva (Landtag Rheinland-Pfalz) 19. koosseisu valimiseks. Valimiste eel on võimul sotsiaaldemokraatide (SPD), roheliste (Die Grünen) ja Vaba Demokraatliku Partei nn. valgusfoorikoalitsioon (Ampelkoalition) eesotsas peaminister Alexander Schweitzeriga (SPD).

Liidumaa põhiseaduse kohaselt peavad valimised toimuma pühapäeval või riigipühal 57-60 kuu jooksul alates eelneva Maapäeva avaistungit, milleks seljuhul oli 18. mai 2021. Siseminister Michael Ebling (SPD) kinnitas valimiskuupäevaks 22. märtsi, et vältida kokkulangevust lihavõttepühadega. Esmakordselt peale 1996. aastat ei toimu valimised samaaegselt naaberliidumaa Baden-Württembergiga, seekord toimuvad sealsed valimised kaks nädalat varem, 8. märtsil.

Valimised toimuvad segasüsteemiga: Maapäeva vähim liikmete arv on 101, kellest 52 valitakse kohalikes valimisringkondades (Wahlkreis) esimeste häältega (Erststimmen) majoritaarselt, ülejäänud 49 nimekirjadest teiste häältega (Zweitstimmen) proportsionaalselt Sainte-Laguë meetodiga neljast koondringkonnast (Bezirk: Koblenz, Trier, Mainz-Ludwigshafen, Kaiserslautern), vajadusel lisatakse ülevõidetud ja tasandusmandaate; valimiskünniseks on 5%.

Valimiseelsetes küsitlustes on ennustatud, et valgusfoorikoalitsioon kaotab oma enamuse ja esikoha peale tuleb patiseis CDU ja SPD vahel (mõlemad ~25-30%), FDPle on ennustatud alla valimiskünnise ja seega ka Maapäevast välja langemist.

 Viited 

Kategooria:Saksamaa liidumaade valimised